దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ధోనీ.. పది వేల పరుగులకు మరో రన్ దూరంలో!
మహేంద్ర సింగ్ ధోనీ వన్డేల్లో 10 వేల పరుగులు పూర్తి చేసుకున్న సంగతి తెలిసిందే. లార్డ్స్ వన్డేలోనే మహీ ఫీట్ సాధిండు. కానీ అవన్నీ భారత్ తరఫున మాత్రం కాదు.
| Updated:
Oct 31, 2018, 02:12PM IST
టీమిండియా మాజీ కెప్టెన్ మహేంద్ర సింగ్ ధోనీ వన్డేల్లో 10 వేల పరుగులు పూర్తి చేసుకున్న సంగతి తెలిసిందే. లార్డ్స్ వేదికగా ఇంగ్లాండ్‌తో జరిగిన మ్యాచ్‌లో మహీ ఈ ఫీట్ సాధించాడు. ఇప్పటికీ 331 వన్డేలు ఆడిన ధోనీ.. 10,173 పరుగులు చేశాడు. కానీ భారత్ తరఫున మాత్రం చేసింది 9999 పరుగులే. 2007లో ఆసియా ఎలెవన్ తరఫున 3 మ్యాచ్‌లు ఆడిన మహీ 174 రన్స్ చేశాడు. విండీస్‌తో జరగనున్న చివరి వన్డేలో మరో పరుగు చేస్తే... కోహ్లి, సచిన్, ద్రావిడ్ లాంటి ఆటగాళ్ల సరసన మహీ చేరతాడు.
ధోనీ ఆటతీరుపై అభ్యంతరాలు లేవనెత్తుతోన్న తరుణంలో.. దిగ్గజ ఆటగాడు సునీల్ గావస్కర్ అతడికి అండగా నిలిచాడు. వరల్డ్ కప్‌లో ధోనీ అనుభవం కోహ్లికి అవసరం అని గావస్కర్ సలహా ఇచ్చాడు. ఫీల్డింగ్ సెట్ చేయడంలో, హిందీలో మాట్లాడుతూ బంతిని ఎలా విసరాలి, ఎక్కడ విసరాలని బౌలర్లకు సూచనలు ఇవ్వడంలో విరాట్‌కి ధోనీ సహాయపడతాడని గావస్కర్ అభిప్రాయపడ్డాడు.